
Agjencia Kombëtare e Punësimit dhe Aftësive (AKPA) në zbatim të: Projekti “ITC FOOD” (No. SA0300372), i bashkëfinancuar nga Bashkimi Europian në kuadër të Instrumentit të Para-Anëtarësimit (IPA III), Programi Interreg IPA South Adriatic 2021–2027, kërkon të kontraktojë një ekspertizë (ekspert individ ose kompani), për projektimin, zhvillimin dhe vendosjen në funksion të një platforme digjitale e-learning, në mbështetje të sektorit agro-ushqimor.  

INFORMACION I PËRGJITHSHËM
Lloji i kontratës: Kontratë Shërbimi 
Projekti: “Trajnim Inovativ dhe Aftësi Profesionale në Sektorin Agro-Ushqimor” (ITC FOOD), Interreg IPA South Adriatic 2021–2027 (IPA III)
Referenca: No. SA0300372
Autoriteti Kontraktor: Agjencia Kombëtare e Punësimit dhe Aftësive (AKPA) 
Roli institucional: Partner Projekti (PP)
Vendi i zbatimit: Tiranë, Shqipëri
Kohëzgjatja e kontratës: 8 muaj (nga nënshkrimi i kontratës ) 

1.1 Konteksti i projektit
Projekti “ITC FOOD” (No. SA0300372), i bashkëfinancuar nga Bashkimi Europian në kuadër të Instrumentit të Para-Anëtarësimit (IPA III), Programi Interreg IPA South Adriatic 2021–2027, synon të forcojë  konkurrueshmërinë e sektorit agro-ushqimor në rajonin e Adriatikut Jugor.
Projekti synon:
· Promovimin e inovacionit dhe digjitalizimit, 
· zhvillimin e aftësive profesionale në rajon, 
· rritjen e konkurrueshmërisë së sektorit agro-ushqimor.
Partneriteti përfshin institucione nga Italia (Puglia, Molise), Shqipëria dhe Mali i Zi, duke krijuar një qasje të integruar ndërkufitare për zhvillimin e ndërrmarjeve të vogla dhe të mesme (SME).
Në këtë kuadër, Agjencia Kombëtare e Punësimit dhe Aftësive (AKPA) kontribuon në:
· zhvillimin e kapitalit njerëzor, 

· përmirësimin e programeve të arsimit dhe formimit profesional (AFP), 
· integrimin e aftësive digjitale në tregun e punës. 
Për realizimin e këtyre objektivave, parashikohet zhvillimi i një platforme digjitale e-learning, e cila do të shërbejë si një mjet inovativ për trajnimin dhe bashkëpunimin në sektorin agro-ushqimor.
Grupet e synuara:
· SME-të agro-ushqimore në vendet partnere të projektit, përkatësisht në Itali, Shqipëri dhe Mal të Zi. 
· Fermerët dhe sipërmarrësit ruralë
· Studentët dhe profesionistët 
· Trajnerët dhe ekspertët e fushës
2.  Objektivat dhe rezultatet e pritshme.

2.1 Objektivi i përgjithshëm:
Zhvillimi i një platforme funksionale e-learning funksionale, të aksesueshme dhe të qëndrueshme.
2.2 Objektivat specifikë
· Rritja e aftësive digjitale dhe profesionale të SME-ve;
· Lehtësimi i aksesit në trajnim profesional online; 
· Krijimi i një komuniteti bashkëpunues ndërkufitar; 
· Nxitja e shkëmbimit të praktikave më të mira;
· Mbështetja e transformimit digjital në sektorin agro-ushqimor.
2.3 Rezultatet e pritshme:
· Platformë funksionale online, e aksesueshme publikisht;
· Dokumentacion teknik; 
· Manual përdorimi për administratorët dhe përdoruesit;
· Raport përfundimtar i implementimit. 
3. Detyrat dhe përgjegjësitë 
Kontraktori do të jetë përgjegjës për projektimin, zhvillimin dhe implementimin e platformës, duke përfshirë:
4.1 Projektimi dhe zhvillimi
· Dizajn profesional UX/UI, i përshtatshëm për përdoruesin dhe i aksesueshëm në pajisje të ndryshme (user-friendly dhe responsive);
· Zhvillimi i komponentëve frontend dhe backend; 
· Implementimi i sistemit të autentifikimit dhe menaxhimit të përdoruesve(login/register); 

· Krijimi i panelit të administrimit (admin dashboard).
4.2 Modulet kryesore 
Platforma duhet të përfshijë minimalisht modulet:
· About (Rreth platformës);
· Courses (Kurset online); 
· Webinars; 
· Resources (materiale shkarkimi); 
· Community (forum dhe rrjetëzim); 
· My Learning (profil dhe progres i përdoruesit).
4.3 Funksionalitete kryesore
1. Regjistrim dhe menaxhim i përdoruesve;
2. Menaxhim i kurseve (video, dokumente, teste); 
3. Gjurmim i progresit të përdoruesit;
4. Integrimi i Webinarëve (live dhe të regjistruar); 
5. Sistem monitorimi dhe raportimi (analytics), përfshirë:
· numrin e përdoruesve; 
· ndjekjen e kurseve; 
· shkarkimet e materialeve;
6. Mbështetje shumëgjuhëshe (Anglisht/Shqip).
4.4 Komponenti i komunikimit dhe diseminimit
Kontraktori duhet të sigurojë:
7. Dizajn vizual dhe identitet grafik të platformës;
8. Manual përdorimi (user guide);
9. Mbështetje për lançimin e platformës. 

4.5 Produktet (Deliverables)
10. Platforma funksionale dhe të publikuar online; 
11. Dokumentacionin teknik; 
12. Manualin e përdorimit; 
13. Raportin përfundimtar të implementimit; 
14. Trajnim për stafin.
4.6 Afatet dhe implementimi 

· Vendndodhja: Tiranë (me mundësi pune hibride)
· Data e fillimit dhe periudha e zbatimit të detyrave. Fillimi i pritur:  (pas nënshkrimit të kontratës) 

· Kohëzgjatja: 2 plus 6 muaj 
· Zhvillimi   i soft ware      2 muaj 
· Popullimi dhe mirëmbajtja  6 muaj

KUALIFIKIMET DHE KRITERET E PRANUESHMËRISË
         Kualifikimet për kompanitë:
Subjektet duhet:
· Të jenë të regjistruara ligjërisht sipas legjislacionit përkatës;
· Të kenë eksperiencë të provuar në zhvillimin e platformave web dhe/ose e-learning;
· Të paraqesin një portfol me të paktën dy (2) projekte relevante);
· Të kenë staf teknik të kualifikuar për realizimin e shërbimit.
· Subjekti duhet të ketë të paktën 15 punonjës. 
Stafi kyç duhet të përfshijë:
· Të paktën një ekspert kryesor (Team Leader / Developer) duhet të zotërojë: 
· Diplomë universitare në një nga fushat: 
· Teknologji Informacioni;
· Inxhinieri Informatike;
· Shkenca Kompjuterike; 
· Sisteme Informacioni;
· ose fusha të ngjashme.
Kualifikimet për ekspert individual:
Eksperti duhet të plotësojë kriteret e mëposhtme:
· Të zotërojë diplomë universitare (minimumi Master Shkencor) në një nga fushat: 
· Teknologji Informacioni;
· Inxhinieri Informatike; 
· Shkenca Kompjuterike; 
· Sisteme Informacioni.
· Preferohet: 
· Certifikime profesionale në zhvillim software, UX/UI ose platforma LMS (avantazh) 
· Të ketë minimumi 3 vite eksperiencë profesionale në: 
· zhvillimin e platformave web dhe/ose e-learning;
· sisteme LMS (Learning Management Systems). 
· Të ketë eksperiencë të dokumentuar në: 
· zhvillimin e platformave funksionale;
· menaxhimin e databazave dhe backend-it; 
· dizajn UX/UI (avantazh) 
· Njohuri në edukimin online dhe zhvillimin e përmbajtjes digjitale (avantazh)



RAPORTIMI DHE MONITORIMI

Kërkesat e raportimit:
Raportet dorëzohen në shqip dhe anglisht në AKPA;
Afati i shqyrtimit: 15 ditë kalendarike;
Në mungesë komentesh, raporti konsiderohet i miratuar.

4. DOKUMENATACIONI I APLIKIMIT
Të interesuarit duhet të dorëzojnë dokumentacionin fizik pranë zyrës së protokollit (kati i parë) në AKPA si më poshtë: 
Për ekspert individual:
1. Curriculum Vitae (CV) në formatin Europass;
2. Fotokopje dokument identifikimi (ID ose pasaportë);
3. Kopje e noterizuar e diplomës universitare në fushat e kërkuara;
4. Dëshmi penaliteti;
5. Dokumente që vërtetojnë eksperiencën profesionale (referenca pune, kontrata, certifikata, etj.);
6. Certifikime profesionale (nëse ka);
7. Letër interesi (Cover Letter), ku përshkruhet:
· përvoja relevante;
· qasja metodologjike për realizimin e shërbimit.
Për subjektet:
a) është i regjistruar në regjistrin tregtar sipas legjislacionit të vendit ku ushtron aktivitetin, ose sipas legjislacionit tё posaçёm nё rastin e një organizate jofitimprurëse, ka në fushën e veprimtarisë objektin e prokurimit, dhe ka statusin aktiv;
b) nuk është në proces falimentimi (status aktiv);
c) nuk është dënuar për ndonjë vepër penale, në përputhje me nenin 76/1 të LPP-së;
ç) personi (personat) që veprojnë si anëtar i organit administrativ, drejtori ose mbikëqyrësi, aksioneri ose ortaku, ose që ka fuqi përfaqësuese, vendimmarrëse ose kontrolluese brenda Operatorit Ekonomik, nuk është i dënuar ose nuk ka qenë i dënuar nga një vendimi i gjykatës i formës së prerë për çdo vepër penale, të përcaktuar në nenin 76/1 të LPP-së;
d) nuk është dënuar me vendim gjyqësor të formës së prerë në lidhje me veprimtarinë profesionale;
dh) nuk ka pagesa të pashlyera të taksave dhe kontributeve të sigurimeve shoqërore, ose ndodhet në një prej kushteve të parashikuara në nenin 76/2 të LPP-së;
e) nuk është në kushtet e konfliktit të interesit, sipas legjislacionit në fuqi;
f) ushtron veprimtarinë në përputhje me legjislacionin përkatës mjedisor, social dhe të punës;
g) ka paraqitur një Ofertë të pavarur, sipas kërkesave të legjislacionit në fuqi;
gj) kryen aktivitetin në përputhje me kërkesat e legjislacionit në fuqi.
Ekstrakt nga QKB / dokument që vërteton regjistrimin e subjektit;
CV-të e stafit kyç të përfshirë që do të përfshihet në projekt;
Kopje të diplomave të stafit kyç;
Portfolio me projekte të ngjashme (me përshkrim dhe, nëse është e mundur, linke referuese);
Referenca nga projekte të mëparshme (nëse ka).
 DISPOZITA TË FUNDIT
Aplikimet duhet të dorëzohen në format fizik pranë Agjencisë Kombëtare të Punësimit dhe Aftësive; brenda datës Operatorët ekonomikë duhet të dorëzojnë ofertën per realizimin e ekspertizes pranë zyrës së protokollit të AKPA-s, brenda datës 27 Korrik 2026 ora 12:00.
Përzgjedhja e ofertave do të bëhet Brenda 5 (pesë) ditë, sipas pikës kritereve të vlerësimit në bazë të pikëve. 

· Kapaciteti Teknik dhe profesional: 25 pikë
· Propozimi Teknik dhe metodologjia: 25 pikë
· Oferta financiare: 50 pikë  

Kontrata do t’i akordohet atij subjekti  që ka dorëzuar ofertën e vlerësuar si më e mira, bazuar në kriteret e përcaktuara në këtë dokumentacion.
Ofertuesit kanë të drejtë të marrin pjesë në procesin e hapjes së ofertave me përfaqësuesit e tyre ligjorë ose me personat e autorizuar me autorizimin përkatës, shoqëruar me dokument identifikimi.

